У сувязі з гэтым міністр нагадаў аб ініцыятыве Прэзідэнта Беларусі аб правядзенні новага перагаворнага працэсу па аналогіі з Хельсінкскім працэсам 70-х гадоў. “Вядома, з разуменнем тых праблем і пагроз, якія актуальныя для ўсіх нас сёння. Неабходна гаварыць аб своеасаблівым пашырэнні і пераасэнсаванні гэтага фармату. Мы прапануем, каб ключавыя глабальныя гульцы, перш за ўсё Кітай, Расія, ЗША, дзяржавы Еўрапейскага саюза, пачалі дыялог аб стратэгічным бачанні новых канструктыўных адносін. Беларусь са свайго боку гатова прадаставіць пляцоўку для працэсу. Мы гатовы выканаць гэтую задачу так жа адказна, як Беларусь гэта робіць на працягу апошніх гадоў у рамках намаганняў па ўрэгуляванні крызісу ва Украіне. Мінск гатовы стаць мостам, які звяжа старое з яшчэ ненароджаным”, — заявіў Уладзімір Макей.